Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 06.12.2022

**Αρ. Πρωτ.:**  1783

ΠΡΟΣ: -κ. Ν. Παναγιωτόπουλο, Υπουργό Εθνικής Άμυνας -κ. Κ. Χατζηδάκη, Υπουργό Εργασίας και Κοινωνικών Υποθέσεων -κ. Π. Θεοδωρικάκο, Υπουργό Προστασίας του Πολίτη -κ. Χ. Στυλιανίδη, Υπουργό Κλιματικής Κρίσης και Πολιτικής Προστασίας

**ΚΟΙΝ: «Πίνακας Αποδεκτών»**

ΘΕΜΑ: «Ζητείται η άμεση ψηφιοποίηση των αποφάσεων πιστοποίησης αναπηρίας από επιτροπές της ΑΣΥΕ, της ΑΑΥΕ, της ΑΝΥΕ της Ελληνικής Αστυνομίας και του Πυροσβεστικού Σώματος για την έκδοση Κάρτας Αναπηρίας**»**

**Κύριοι Υπουργοί,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.), αποτελεί την τριτοβάθμια Οργάνωση των ατόμων με αναπηρία, χρόνιες παθήσεις και των οικογενειών τους στη χώρα και αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας.

Κύρια αποστολή της είναι η καταπολέμηση των διακρίσεων σε βάρος των ατόμων με αναπηρία, χρόνιες παθήσεις και των οικογενειών τους και η προώθηση, προστασία και απόλαυση των ανθρωπίνων και συνταγματικά κατοχυρωμένων δικαιωμάτων τους. Όσον αφορά στα ανθρώπινα δικαιώματα των ατόμων με αναπηρία, αυτά κατοχυρώνονται με τη Σύμβαση του Οργανισμού των Ηνωμένων Εθνών για τα Δικαιώματα των Ατόμων με Αναπηρία, που η χώρα μας μαζί με το Προαιρετικό της Πρωτόκολλο επικύρωσε με τον Ν. 4074/2012.

Με το παρόν έγγραφό μας θέλουμε να θέσουμε υπόψη σας ένα ζήτημα που αφορά στην αδυναμία έκδοσης Κάρτας Αναπηρίας για αρκετούς πολίτες, λόγω μη ψηφιοποίησης των αποφάσεων πιστοποίησης αναπηρίας από Υγειονομικές Επιτροπές εκτός ΚΕΠΑ.

Πολλά άτομα με αναπηρία διαθέτουν πιστοποίηση ποσοστού αναπηρίας από Ανώτατες Υγειονομικές Επιτροπές του Στρατού, του Ναυτικού, της Αεροπορίας, της Ελληνικής Αστυνομίας ή του Πυροσβεστικού Σώματος, οι οποίες δεν είναι διαθέσιμες σε ψηφιακή μορφή και δεν μην μπορεί να της ανασύρει ηλεκτρονικά το σύστημα, με αποτέλεσμα να μην είναι εφικτή για εκείνους η έκδοση Κάρτας Αναπηρίας.

Η μη κατοχή Κάρτας Αναπηρίας, αποκλείει τους προαναφερόμενους πολίτες από οποιαδήποτε παροχή συνδέεται με την εν λόγω Κάρτα και τους υποχρεώνει να συνεχίσουν να επιδεικνύουν την απόφαση πιστοποίησης αναπηρίας, εκθέτοντας τα προσωπικά τους δεδομένα, σε πληθώρα υπηρεσιών που ζητούν απόδειξη της αναπηρίας τους και επίσης τους στερεί το δικαίωμα εξυπηρέτησης κατά προτεραιότητα από όλες τις υπηρεσίες.

**Κύριοι Υπουργοί,**

Ως εκ τούτου ζητάμε την εξέταση του εν λόγω ζητήματος για την άμεση ψηφιοποίηση των πιστοποιήσεων αναπηρίας που έχουν εκδοθεί και εκδίδονται από τις Ανώτατες Υγειονομικές Επιτροπές Στρατού, Ναυτικού, Αεροπορίας, της Ελληνικής Αστυνομίας ή του Πυροσβεστικού Σώματος κατά τα πρότυπα των ΚΕΠΑ, ώστε να καταστούν δικαιούχοι της Κάρτας Αναπηρίας και οι εκατοντάδες πολίτες με αναπηρία που έχουν εξεταστεί από τις προαναφερόμενες επιτροπές,

Με τη βεβαιότητα ότι αντιλαμβάνεστε την σοβαρότητα του προβλήματος, αναμένουμε ενημέρωση για τις ενέργειές σας.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Υφυπουργού Εθνικής Άμυνας, κ. Ν. Χαρδαλιά
* Γραφείο Υφυπουργού Εργασίας και Κοινωνικών Υποθέσεων, κ. Δ. Μιχαηλίδου
* Γραφείο Υφυπουργού Κοινωνικών Ασφαλίσεων, κ. Π. Τσακλόγλου
* Γραφείο Υφυπουργού Προστασίας του Πολίτη, κ. Ε. Οικονόμου
* Γραφείο Υφυπουργού Κλιματικής Κρίσης και Πολιτικής Προστασίας, κ. Ε. Τουρνά
* Αρχηγό ΓΕΕΘΑ
* Αρχηγούς ΓΕΣ, ΓΕΑ, Στόλου
* Αρχηγό Ελληνικής Αστυνομίας
* Αρχηγό Πυροσβεστικού Σώματος
* Οργανώσεις Μέλη της Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |